ঐতিহাসিক রোম্যান্সের পটভূমি রচিত হয় প্রাক-দ্বিতীয় বিশ্বযুদ্ধ সময়কালে। রিজেন্সি রোম্যান্স সহ একাধিক অন্যান্য উপবর্গসমূহও এই উপবর্গটির অন্তর্গত। ঐতিহাসিক রোম্যান্স উপন্যাসগুলি হার্ডকভারে খুব কমই প্রকাশিত হয়। প্রতিবছর এই স্ট্যাটাসে প্রকাশিত উপন্যাসের সংখ্যা হয় পনেরোরও কম এবং এই ফরম্যাটে প্রকাশিত সমসাময়িক রোম্যান্সের এক-পঞ্চমাংশ। ঐতিহাসিক রোম্যান্সগুলি যেহেতু মাস-মার্কেট অর্থাৎ সাধারণ বাজারের ফরম্যাটেই প্রাথমিকভাবে প্রকাশিত হয়, তাই এগুলির ভাগ্যও সাধারণ বাজারের রুচি ও চাহিদা অনুযায়ীই নিয়ন্ত্রিত হয়ে থাকে। গ্রন্থবিক্রেতা ও বড় ব্যবসায়ীরা মাস-মার্কেট পেপারব্যাক প্রকাশের তুলনায় বাণিজ্যিক পেপারব্যাক ও হার্ডকভার প্রকাশ করাই বেশি পছন্দ করেন। এর ফলে সাধারণ বাজারের মূল্যে ঐতিহাসিক রোম্যান্স বড় একটা দেখা যায় না।

২০০১ সালে ঐতিহাসিক রোম্যান্সের বিক্রি পূর্ববর্তী দশ বছরের মধ্যে সর্বাধিক ছিল। এই বছর ৭৭৮টি রোম্যান্স প্রকাশিত হয়। ২০০৪ সালে এই সংখ্যাটি ৪৮৬তে নেমে আসে। যদিও এই সংখ্যা এখনও সামগ্রিকভাবে বিক্রিত রোম্যান্স উপন্যাসের ২০%। কেন্সিংটন বুকস দাবি করছে, তারা ঐতিহাসিক রোম্যান্সের প্রতি সাড়া খুব কমই পাচ্ছেন এবং এই ধারায় তাদের আগের লেখকরা এখন সমসাময়িক রোম্যান্স ধারায় চলে আসছেন।

বর্গবিভাজন
অনুপ্রেরণামূলক রোম্যান্স
শ্রেণিবিভাজন
ঐতিহাসিক রোম্যান্স